lflage/wiki-talks huggingface dataset:
Vita:2022-es rakétabecsapódás Lengyelországban

message: Nem véletlen hangsúlyozzuk, hogy a Wikipédia nem napilap. Egyelőre nem áll rendelkezésre elegendő megbízható információ, így talán korai volt elkezdeni a cikket, nem mintha nem lenne fontos. A címe viszont szerintem hibás, mivel a rakétacsapást Ukrajna ellen intézték. Nincs rá semmiféle bizonyíték, hogy a Lengyelországban becsapódott rakéták (százból kettő) szándékos Lengyelország elleni támadást jelentenének, azaz Lengyelország ellen irányulnának. Nem beszélve arról, hogy nem helyes az egész Ukrajnát érintő rakétatámadásból csak ezt a kettőt kiemelni külön cikként. Bináris ide Kelt: Wikipédia,  2022. november 15., 22:47 (CET)
thread_title:  A cikk címe 

message: Ennyire lenne "hiteles" a wikipédia? Míg az Egyesült Államok Elnöke, a NATO főtitkára és Lengyelország elnöke is megerősítette hogy bár orosz GYÁRTMÁNYÚ a rakéta, azonban szinte biztosan az UKRÁN fél lőtte azt ki. Erre a wikipédia: "elkövetők: Orosz Fegyveres Erők", ezt hogy sikerült összehozni? :D. Ez van ha a Wikipédia írói csak 444-et meg Nyugati Fényt olvasnak, és VÉLEMÉNY cikkeket írnak... Kritikán aluli minőség.... Propagandagépezet egyik mintapéldája ez a ""cikk"" is.... 157.181.112.21 (vita) 2022. december 1., 17:26 (CET)
Úgy tűnik, a cikk szerzője rohant megírni, hogy ő legyen az első, amit egyáltalán nem ajánlunk, aztán magára hagyta, és nem frissítette a pár nappal későbbi fejleményekkel. Ez nem annyira elfogultság, mint trehányság. De ebben a formában tényleg elég silány. Bináris ide Kelt: Wikipédia,  2022. december 1., 17:38 (CET)
Bináris +1. Sajnos nagyon elharapózott az, hogy egyesek igyekeznek megírni a friss eseményeket a Wikipédiába, mintha nem is enciklopédia volnánk, hanem a friss események híreinek összefoglalói. Ez szomorú, de sajnos velejárója annak, hogy amiről két független forrás relevánsan ír, az szócikk lehet. Sajnálatos módon csak a szabadság ismert, a szabadosság nem. Itt az (egyik) eredménye az ilyesminek. Hungarikusz Firkász Ide írkássz! 2022. december 1., 17:47 (CET)
thread_title:  Elképesztő elfogultság
Vita:Édesillatú fakógomba

message: A címben és a cikkben nem ugyanaz a gomba neve. – Vépi vita 2022. november 17., 08:28 (CET)
Szagú. Az illatú elavult. – Hollófernyiges vita 2022. november 17., 08:37 (CET)
thread_title:  Illatú vagy szagú?
Vita:Wizard

message: Javaslom a szócikk átnevezését éppúgy, ahogyan az angol változatban is szerpel. A szó ugyanis annyit jelent, hogy varázslat. Tehát legyen Wizard (kártyajáték). MZ/X vita 2022. november 17., 17:58 (CET)
thread_title:  Átnevezés
Vita:Digitális Jólét Program

message: A cikk felépítése nem felel meg az előírásoknak. Hiányossága, hogy magukról a programokról egyáltalán nem tájékoztat.
A cím nem szabályszerű: a zárójelbe tett rövidítés ne legyen része a címnek, mivel aazt a benyomást kelti, hogy egyértelműsítő kifejezésről van szó.
Egyébként a reklámsablon téves volt, ugyanis még a jelenlegi szöveg sem fogaható fel úgy, mintha a program végrehajtására létrehozott közhasznú társaság (Kht.) reklámjáról lenne szó. --Linkoman vita 2022. november 18., 13:01 (CET)
thread_title:  Lektorálandó, mert... 

message: |Lásd a létrehozó vitalapján JSoos vita 2022. november 18., 14:32 (CET)
thread_title:  Nem semleges 

message: Ez a kérésem. Ezt a cikket át kell és át lehet írni. Persze, sokkal könnyebb egy TMB-n rágni a felküldött szöveg hibáit. Az átírás után majd meglátjuk, hogy érdemes-e megtartani - de nem előtte ítélkezni.--Linkoman vita 2022. november 20., 16:33 (CET)
-- Nem szívesen vitatkozom olyan felületes szerkesztőtársakkal, akik egy Nkht-t símán magáncégnek néznek, kormányzati pénzből futtatatott programok megemlítését pedig reklámnak tekintik.
Az egyik szerkesztőtársunk máris blokkot kért a szerencsétlen újonc szerkesztőre, aki naív módon felküldött 3 semmit,  azóta sem reagál semmire. (Megjegyzem, az újoncokat figyelmeztetni kellene arra az üdvözlősablonban, hogy rendszeresen térjenek vissza a már felküldött szövegekere, különben kínos meglepetések érhetik őket. Ezt  még most sem lenne késő bevenni a sablonba!) 
Én mindenestre lementem magamnak a szöveget, amely szinte egyetlen szóban sem tartotta meg az eredetit.
Sajnálom, hogy egyes szerkesztőtársaim anyira türelmetlenek és egyben bizalmatlanok is velem szemben, hogy képtelenek kivárni még egy-két órát is, csakhogy mielőbb megszabaduljanak ettől a cikktől.--Linkoman vita 2022. november 20., 18:45 (CET)
thread_title:  Nem cikk? Legalább némi esélyt adjunk annak, hogy egy kormányzati programról írunk-e
Vita:Arabella (opera)

message: A cikk szemmel láthatóan az enwiki fordítása (noha ez nincs feltüntetve a cikkben). Csak a cselekmény elejét olvastam el, de három mondatban három félrefordítást találtam:
* Countess Adelaide is having her fortune told. --> Adelaide grófnő szerencsét mond.
* The fortune teller predicts Arabella will marry a man from far away, but that trouble may be in store --> A jós azt jósolja, Arabella egy messziről jött férfihoz megy feleségül, de ez a baj várat magára
* The Waldners have a second daughter, Zdenka, but since they cannot afford two daughters marrying, they have indulged her tomboyishness by pretending she is a boy, whom they present as "Zdenko." --> Waldneréknek van egy második lányuk, Zdenka, de mivel nem engedhetik meg maguknak, hogy két lány összeházasodjon, úgy engedték meg maguknak, hogy két lány összeházasodjon [itt egy rész megkettőződött, de ha kitöröljük, akkor sem lesz jó], és úgy engedték el, hogy fiúcska fiú, akit "Zdenkóként" mutatnak be.
Hkoala  2022. november 18., 20:17 (CET)
replies: text: Röhejes volt. Nagyjából javítva. Pasztilla 2022. november 18., 23:19 (CET)
thread_title:  Lektorálandó fordítás
Vita:Togg

message: Gépi fordítás, nem első próbálkozás. Bináris ide Kelt: Wikipédia,  2022. november 18., 20:49 (CET)
replies: text: Javítottam, visszatettem. Vépi vita 2022. november 30., 08:03 (CET)
thread_title:  Feljavító
Vita:Közép-Ázsia pusztáin

message: Nem tudom, hogy gépi fordítás-e, de rémes: tablóviváns (tableaux vivants), lakókocsi (caravan), a dallamok ellentmondásosan egyesülnek (The melodies combine contrapuntally). Hkoala  2022. november 18., 21:01 (CET)
thread_title:  Lektorálandó fordítás
Vita:Chalcomitra fuliginosa

message: Kedves  elárulnád, honnan ered a "Karamell nektármadár" magyar elnevezés?.. mert megkérdeztem madarászt, de nem tudnak ilyen magyar név a létezéséről... Fauvirt vita 2022. november 20., 11:23 (CET)
Szia  Forrásom nincs hozzá, örököltem, ha nem fogadod el, nyugodtan írd át. Én megközelítően 1500-2000 magyar nevet írtam be szakkönyvekből, a többit Attis írta be, szintén szakkönyvekből, de követhetetlen honnan, ezért bármilyen kritikát, változtatást elfogadok. Köszönöm a figyelmet. Üdv VC-süzenet 2022. november 20., 11:41 (CET)
replies: text: Mivel nincs magyarul meghonosodott név, ezért a latin nevet használjuk (tudtommal a Wikipédián, de nem tudom, az Állatok műhelye (nem vagyok tagja) esetleg más egyezségre jutott-e ebben). Ha nem, akkor a latin névre nevezendő a szócikk. (Amúgy ha nincs forrás, az irányelv alapján nem is értem, hogyan van bátorsága bárkinek is, ráadásul szócikk címéül adni egy ismeretlen eredetű karaktersort... sem a Wikipédia:Szerkessz bátran! útmutató, sem pedig a Wikipédia:Ne törődj a nem hivatalos irányelvekkel! esszé nem hatalmaz fel senkit erre... Bocs a keménynek tűnő szavakért, de mindig elcsodálkozom/elkeseredem ha régi szerkesztők állnak így a Wikipédiához.) Fauvirt vita 2022. november 20., 12:05 (CET)
Szia Itt van például ahol forrásolva van a nevek egy részé  Amikor elkezdem a fajok elkészítését, két dolgot tehettem volna, mivel nekem nincs meg a könyv, törlöm az összes nevet, aminek egy része forrásolt, vagy elfogadom a nem forrásoltat is. Volt három magyar internetes forrás, ahol ellenőriztem a magyar neveket, amikor egyszer egy nyilvánvaló helyesírási hiba volt egy névben és itt kiderült, hogy a mi rossz nevünket használják. Ha valamit elrontottam az, hogy egy általam tisztelt, sokat dolgozó szerkesztő beírásait elfogadtam. VC-süzenet 2022. november 20., 12:54 (CET)

text: Természetesen emberek vagyunk és különbözünk, de számomra a tisztelet nem azonos azzal, hogy utánaugrom a kútba is, hanem inkább, ha igényli, kihúzom onnan.. ;o) A vitalapodon tett javaslatomat elfogadod? Akkor az átnevezéssel megvárnám az MME visszajelzését, hátha akad erre a madárra is szakmai körökben is elismert név, nem csupán forrás nélküli, ki tudja, mennyire és egyáltalán szakmai könyvből vett megnevezés. Fauvirt vita 2022. november 20., 13:52 (CET)
Minden segítséget elfogadok. VC-süzenet 2022. november 20., 14:17 (CET)

text: Ok. Elkezdtem az ügyben lépegetni. Fauvirt vita 2022. november 20., 17:07 (CET)

text: Na körbejártam a témát! Vannak hivatalos, publikált listák, azt hiszem meglesznek hamarosan, ráadásul menet közben egy darázsfajnév lista is kilátásban van! Megpingellek majd a botos üzenőfalon és összerakjuk a feladatokat! :o) Fauvirt vita 2022. november 23., 22:48 (CET)
OK. VC-süzenet 2022. november 24., 12:15 (CET)
thread_title:  Szócikk címe
Sablonvita:Norvégia megyéi

message: [Az eredetileg itt szereplő szöveget töröltem, mivel hamisnak bizonyult – 2020-tól várhatóan 2024-ig 11 első szintű közigazgatási egység van Norvégiában, 2024-től azonban Troms og Finnmark megye újra kettéválik, és létrejön újra Troms és Finnmark megye. – Alfa-ketosav vita 2022. november 19., 22:35 (CET)] Alfa-ketosav vita 2022. november 19., 22:33 (CET)
thread_title:  11
Sablonvita:Argentin település infobox/doc

message: Hol lehet megadni a népességet? Létezik, hogy csak az agglomerációs adatra van paraméter? JSoos vita 2022. november 20., 11:17 (CET)
Ezt a sablont még én hoztam létre valamikor régen, nyilván másoltam valamelyikről, és ezek szerint már az eredetiben sem volt benne. Amúgy a települések népessége az egyik olyan adat, ami a legjobban ki van töltve a Wikidatában, és ez a sablon is a Wikidatából veszi. Ha valahol úgy látod, hogy mégis hiányzik, akkor a WD-ban kell szerkeszteni. Zerind üzenőlap 2022. november 21., 07:49 (CET)
thread_title:  Népesség
Vita:Haláp (hegy)

message: T. és nagyon értelmes szerkesztőtársak! A szócikk remek! Kémiából, fizikából, földrajzból elég jó voltam, de ennek más sok-sok éve. Nem értem, hogy miért piros a kifejezés, mikor egyszerűen annyit jelent, hogy sima (svéd eredet - smekt), ami a csoportba tartozó képeket vizsgálva  be is igazolódott. Nem akarom elrontani a szócikk ellenőrzöttségét, ezért csak itt írtam le gondolataimat. Az is lehet, hogy ez wikipédia töltési hiányosság ott, ahonnan én rálátok a geológiai jellegű cikkekre. SzaladdinKérlek, hogy a szócikk vitalapján írj! 2022. november 21., 13:03 (CET)
replies: text: Fauvirt vita 2022. november 21., 13:57 (CET)
thread_title:  Szmektit
Vita:Henrik Livónia krónikája

message: Ez a cím így nem lesz jó. Henrik Livónia-krónikája vagy Henrik livóniai krónikája. Alensha 2022. november 21., 20:30 (CET)
replies: text: Ez egy krónika, amit (a német, nem livóniai, nem lett) Henrik (Henricus de Lettis) írt Livóniáról. A "könyv" címe: Livónia krónikája. Lehet, hogy a magyar helyesírás szabályai szerint kötőjellel írják, passz. Az Interneten minden variáció fellelhető. Ha én dönthetnék, akkor a kötőjel nélkül maradna így :) (kivétel, ami erősíti a szabályt), ha a az általad írt kettőből választok, akkor a kötőjeles. A livóniai olyan, mintha lenne más krónikája is, de csak ezt az egyet írta. (Lehetne Henrik: Livónia Krónikája, de – gondolom – a kettőspont nem lehet címben) Azt sem tudom, hogy a keresésnél a kötőjelet hogy kezeli a Wikipedia, ha figyelembe veszi, akkor nálam az a használata ellen szól. Ha változna a cím, a rámutató féltucat hivatkozást is módosítani kellene, hogy kék maradjon. Fega vita 2022. november 22., 08:24 (CET)
Így biztos nem jó. Induljunk ki ebből: Petőfi Anyám tyúkja. Egy idegen azt hinné, a tyúk tulajdonosa  egy Petőfi Anyám nevű egyén. Ha ezt sikerül értelmesen átírni, megvan a megoldás. Részemről elég volna csak a mű címe: Livónia krónikája. Ha egyértelműsítés kellene, bár nem hiszem, a Henrik mehetne zárójelbe. Így kikerültük azt a problémát is, hogy miért Henrik, ha egyébként Henricus. – Vépi vita 2022. november 23., 09:44 (CET)

text: Köszönöm a ránézést! A más nyelvű wikipédia oldalakon a címben szinte mindenhol ott van Henrik, és a Wikipédián kívül is. Evidens: én azért ezt a címet adtam, mert szerintem ez a helyes (+/- kötőjel), de egyáltalán nem ragaszkodom hozzá. Fega vita 2022. november 23., 09:54 (CET)
thread_title:  Címe
Kategóriavita:Lapok térképekkel

message: Ez mi? Honnan jön? Bean49 vita 2022. november 22., 16:18 (CET)
replies: text: A Kartographer adja hozzá az összes olyan laphoz, amiben van <mapframe> elem (talán <maplink>-nél is, ebben nem vagyok biztos). Az összes szoftver által hozzáadott kategória listája a Speciális:TrackingCategories lapon látható. – Tacsipacsi vita 2022. november 22., 23:36 (CET)
thread_title:  Forrás
Vita:Ráncajtós Ikarusok

message: Nem vagyok meggyőződve arról, hogy külön gyűjtőszócikket érdemelne különböző modellek (melyekről létezik külön-külön önálló szócikk) apró megjelenési módosulásai. Olyan, mintha a classic homlokfalas Ikarusokról lenne szó: csak megjelenés, más semmi. Extra információt túl nyomó részben nem hordoz, viszont ahol van, mint a munkagépek, azokat az alapmodell szócikkébe érdemes beleírni. – balint36 utaspanasz 2022. november 23., 16:36 (CET)
thread_title:  Léte
Vita:Lomtalanítás Magyarországon

message: Kitűnő fotók! OsvátA vita 2022. november 24., 11:55 (CET)

message: A Fővárosi Közterület-fenntartó Zrt. jelenleg nehezen lát el akármit is, mert a cégjegyzékből már törölve lett. – balint36 utaspanasz 2022. november 24., 13:09 (CET)
thread_title:  Fővárosi Közterület-fenntartó Zrt. 

message: Érdekes cikk. Esetleg ki lehetne térni a veszélyes hulladékra? Budapesten nagyon sokáig gyűjtötték a lomtalanításkor, talán tavaly szüntették meg ezt a gyakorlatot, nagy előrelépésként meghirdetve, hogy ezentúl a lakosság kénytelen maga járni a hulladékudvarokba. Nem tudom, máshol mi a gyakorlat. Bináris ide Kelt: Wikipédia,  2022. november 24., 15:23 (CET)
thread_title:  Veszélyes hulladék
Vita:Építési és Közlekedési Minisztérium

message: Az ÉBM nem január 1-től lesz ÉKM, de ez szerepel is a hivatkozott források között, csak az aktuális hírek leközlése helyett azt figyelmesen el kéne olvasni.
Ha viszont még így sincsen meg a helyes dátum, akkor felkérlek kedves Linkoman, hogy a te szabad szerkeszthetőség gondolatoddal (mert a sablonnal pont te gátolod a szabad szerkesztést) és a sablonba leírtakkal összeegyeztető módon az  sablont ne hagyd kint pár napnál tovább, azt vedd le, hogy olyan szerkesztők módosítani tudják, akik figyelmesebben elolvasták a forrásanyagokat. – balint36 utaspanasz 2022. november 24., 15:34 (CET)
Nem jött válasz, úgyhogy a sablon használati útmutatójával ("ha az építés várhatóan néhány napnál tovább tart") és a szerző szabad szerkeszthetőség gondolatatával módosítottam a problémás részeket. – balint36 utaspanasz 2022. november 29., 13:45 (CET)
thread_title:  Nem január 1.
Vita:Magyarország települései: Gy

message: Gyöngyös népessége nagyon el van írva, sokkal többen lakják, mint ötezren. Mivel nem tudom, lehet-e szerkeszteni ezt a cikket (sehol sincs külső forrás megadva), ezért inkább így szólok, mintsem beleirkálok. Dr. Megkő Tóni, az ifjabb vita 2022. november 27., 17:48 (CET)
thread_title:  Elírás
Vita:SKF

message: Bár a szócikken fel van tüntetve a fordítás, az csak közvetetten igaz. Egy magyar csapágyas cég honlapján történt az angol szócikk magyarítása, és az lett ide bemásolva, ezért hiányoznak a szakaszcímek, és a megfelelő források is. A létrehozó az angol szócikk hivatkozásaiban az url-eket kicserélte a  magyar cég url-jére, meghamisítva azokat, így töröltem (a szerkesztő összes cikkei ilyen célból készülnek) JSoos vita 2022. november 29., 10:09 (CET)
replies: text: @JSoos: Hűha, nagyon jó, hogy elcsípted! Nekem legitnek tűnt a dolog, ezek szerint nem voltam eléggé résen. FoBe üzenet 2022. november 29., 10:44 (CET)
replies: text: :é az igazi érdem, hogy írt a vítalapjára, különben nem néztem volna át én sem. JSoos vita 2022. november 29., 10:48 (CET)
thread_title:  Fordítás
Vita:Szponzorált tartalom

message: Ez a szócikk nem szócikk formátumú, sokkal inkább valami esszé vagy újságcikk-féleség. Az állandó vastagításról nem is beszélve, bár z már inkább formai dolog. Xia  Üzenő  2022. november 29., 14:54 (CET)
thread_title:  Lektor sablon indoklása
Wikipédia-vita:Képajánló

message: The first suggestion I got is :File:Islamic astronomer book page.jpg. I wrote my opinion on its talk page – an image with such description is nice, but useless. Bináris ide Kelt: Wikipédia,  2022. november 2., 10:47 (CET)
replies: text: Hello @Bináris, sorry to be this late in answering you, but I was looking at this page and not the sandbox... Can you please link me where you made the comment? Thanks! Sannita (WMF) vita 2022. november 29., 16:38 (CET)
replies: text: : Bináris ide Kelt: Wikipédia,  2022. november 29., 16:41 (CET)
I got a suggestion for Halálozások 2017-ben. These articles are lists without pictures (Deaths in year...), so we don't want to insert pictures. Bináris ide Kelt: Wikipédia,  2022. november 30., 23:24 (CET)

text: @Bináris Thanks for noticing. We are working on taking out lists from image suggestions, see this Phabricator ticket for more info. I'm not sure when the change will be ready, but I will keep you posted about this. Sannita (WMF) vita 2022. december 1., 11:07 (CET)
replies: text: :@Bináris this bug should be fixed now, see phab:T320656. Please, let me know if you still get suggestions for lists or not. Thank you! Sannita (WMF) vita 2022. december 14., 17:12 (CET)
replies: text: ::It's hard to test, because I get 2 messages at a time, and the likelyhood of a list is very low, so negative result is not a good test. :-) Bináris ide Kelt: Wikipédia,  2022. december 14., 17:40 (CET)
I received two suggestions today and both were useful:
* KkStB 17 sorozat - I put the picture in his wikidata
* Csatár (Transformers)
 B.Zsolt vita 2022. december 1., 00:18 (CET)

text: @B.Zsolt That's nice. Hopefully the suggestions will stay this way. :) Sannita (WMF) vita 2022. december 1., 11:08 (CET)
I got a picture: :File:Taiping2.PNG whic has templates that the factual accuracy is disputed. While this image would fit into Tajping-felkelés, this templates makes me not to use it. Bináris ide Kelt: Wikipédia,  2022. december 28., 11:16 (CET)

text: File:London to Brighton Veteran Car Run.jpg has nothing to do with London–Brighton-ultramaraton, which is a running race, not a car race. Bináris ide Kelt: Wikipédia,  2023. február 22., 08:56 (CET)
thread_title:  Insufficient description
Wikipédia-vita:Törlésre javasolt lapok/A Boomerang Közép- és Kelet-Európa által sugárzott műsorok listája

message: @Gg. Any: Nekem úgy tűnik, hogy a lezárás során a kategóriát törölted, nem pedig a benne levő, törlésre jelölt cikkeket. Szerintem a megbeszélésen Sasuke88 utolsó megjegyzése előtt kialakult konszenzusnak ezzel szemben az felelt volna meg, ha a kategória és benne a 2012/13-as és 2018/19-es cikk megmarad, a többi cikk pedig (amik fel is vannak törléssablonozva) törlődik. FoBe üzenet 2022. november 30., 13:07 (CET)
 Korrigálva. Köszönöm, hogy szóltál. Gg. AnyÜzenet 2022. november 30., 13:48 (CET)
thread_title:  Lezárás
Vita:Az Eurovíziós Dalfesztiválra kiválasztott, de elő nem adott dalok listája

message: A dalok vissza tudnak lépni? Nem az előadók? Vépi vita 2022. november 30., 15:35 (CET)
replies: text: Szívesen veszek bármilyen másik címet is, de azt vettem kiindulási alapnak, hogy az Eurovíziós Dalfesztiválokon elsősorban nem az előadók, hanem az országokat képviselő dalok versenyeznek, illetve a visszalépések / diszkvalifikálások az estek 95%-ban a dalok miatt történtek. –[MrSilesian]VK 2022. november 30., 19:22 (CET)
replies: text: :Ha mások diszkvalifikálták, akkor visszaléptetett. Ha az előadó magától lépett vissza, akkor nem tudom (hogy a dal mit csinált). Amúgy nem kellene valami magyarázat is erről a cikkben? Vépi vita 2022. december 1., 06:40 (CET)
replies: text: ::Valóban így van. Vannak kizárt dalok, vannak visszalépett dalok, de van olyan is, hogy az előadó nem vállalta, vagy egy előselejtezőn kiesett. Röviden, az összes forgatókönyv, ami megfordulhat az ember fejében, az megtörtént. Mindenképpen ki akarom bővíteni a táblázatot egy oszloppal, ahol az okot jelölöm meg, hogy miért nem vehetett részt a versenyen.

text: ::Más címötlet: Az Eurovíziós Dalfesztiválon el nem hangzott dalok listája –[MrSilesian]VK 2022. december 1., 07:47 (CET)
replies: text: :::Ide beférne a világ minden dala, mínusz amelyek elhangzottak. Vépi vita 2022. december 1., 07:54 (CET)
replies: text: ::::Való igaz. Ezesetben csak valami nagyon kacifántos, kifacsart címet lehetne neki adni: 'Az Eurovíziós Dalfesztiválra kiválasztott, de elő nem adott dalok listája. Csak ebben az esetben is az elő nem adott, nekem nem sugalja a felmerülő opciókat. –[MrSilesian]VK 2022. december 1., 08:05 (CET)
replies: text: :::::Az elő nem adott nekem jónak tűnik, mert ide minden ok befér. Mivel nem értek hozzá, megkérdem: ezeket a dalokat kiválasztják? Ha igen, mehet a cím. (Helyette lehetne esetleg bejutott/jelölt/stb.). Vépi vita 2022. december 1., 08:11 (CET)
replies: text: ::::::Ez is abszolút változó: van amikor a tévénzők választják ki, van hogy ez egy szakmai zsűrivel közösen történik, de van olyan is, hogy egy adott tévétársaságnál csak úgy ráböknek valakire, hogy ez lesz az induló. De mivel az is belefér a kiválasztás kategóriájába, így szerintem ez jól lefedi a dolgot. –[MrSilesian]VK 2022. december 1., 08:42 (CET)
thread_title:  Visszalépés 

message: Legyen itt megemlítve az October Rain és a Dance Together?  2A01:36D:1200:28EE:2C4C:BDE4:A4F4:960E (vita) 2024. március 12., 11:34 (CET)
replies: text: Nem, mivel azok nem lettek bemutatva, csak az EBU-hoz lettek elküldve jóváhagyásra. – –[MrSilesian]VK 2024. március 12., 12:28 (CET)
thread_title:  October Rain és Dance Together?
Vita:Bucsa (egyértelműsítő lap)

message: Bucsa nevű település több is van. 1. Békés megye, 2. Zala megye (1920 óta Kisbucsa néven), 3. Bucsa (Bihar megye, Románia), 4. Bucsa (Zólyom mellett). Ezeket a településeket meg lehet tekinteni Lipszky János térképén. Mindegyiken a BUCSA név szerepel, csak a későbbiekben változtatták meg a románok és a szlovákok.  46.35.193.226 (vita) 2022. november 30., 15:39 (CET)
A zalai már rajta van. A bihari meg a felvidéki ma milyen néven fut? Esetleg a román és a szlovák wikiben megvan a szócikkük? Bináris ide Kelt: Wikipédia,  2022. november 30., 15:45 (CET)
A szlovákiai Zólyombúcs. 1957-től Beregszász egyik városrésze Bulcsú amely ukránul és oroszul is Буча. A Bihari vármegyeit még nem sikerült beazonosítani. Csurla vita 2022. november 30., 16:32 (CET)
Lipszky szerint :ro:Bucea, Cluj. A második falu Csucsától nyugatra. :-) Bináris ide Kelt: Wikipédia,  2022. november 30., 16:44 (CET)
thread_title:  Bucsa
Vita:Erzherzog Albrecht-Bahn

message: Nem jöttem rá, mi a baja. A német Homokozón működik, itt nem. Majd talán, bemásolom, hogy addig itt meglegyen. Capras Dávid vita 2022. december 1., 19:41 (CET)
replies: text: A kép a német Wikipédiára van feltöltve, és nem a magyarra, sem a Commonsra, ezért mi nem használhatjuk. – balint36 utaspanasz 2022. december 18., 16:30 (CET)
thread_title:  Png kép nem megy a magyar Wikin?